钦定古今图书集成/明伦汇编/闺媛典/第241卷 > 李矩妻黄氏〈王氏籍氏附〉
## 钦定古今图书集成/明伦汇编/闺媛典/第241卷 > 李矩妻黄氏〈王氏籍氏附〉

按《寿光县志》：黄氏，李矩妻。夫早亡，黄氏年二十七，遗
孤生引方七岁，妾王氏年二十岁，产子生祚，黄氏抚
之若己出。稍长，共就外傅。生引弱冠补博士弟子，生
祚，亦能属文。娶籍氏，方二载，生祚又夭，遗孤传芳仅
周岁。两姑议嫁之，籍以死誓，人称“三节。”